Shtëpia e Bardhë kundër ndëshkimeve për djegien e flamurit
Presidenti i zgjedhur Donald Trump ka propozuar ndëshkim me heqje shtetësie, ose burgim për ata që djegin flamurin
Shtëpia e Bardhë ka hedhur poshtë idenë e presidentit të zgjedhur Donald Trump për të ndëshkuar ata që djegin flamurin amerikan. Të martën zoti Trump postoi në llogarinë e tij në Twitter një koment ku thoshte “Askush nuk duhet lejuar të djegë flamurin amerikan; nëse dikush e bën, duhet të vuajë pasojat: ndoshta t’i hiqet shtetësia ose të futet në burg!”. Në 1989 Gjykata e Lartë e Shteteve të Bashkuara doli me vendimin se djegia e flamurit mbrohet nga Amendamenti i Parë i Kushtetutës si formë e shprehjes së lirë. Djegia e flamurit është përdorur si një ndër format e protestës kundër luftrave apo politikave amerikane që kundërshtoheshin nga grupe të caktuara. Por për disa amerikanë, ky akt përbën përdhosjen e një simboli kombëtar. Veteranët e shohin djegien e flamurit si mungesë respekti për sakrificat e ushtarëve amerikanë. Zëdhënësi i Shtëpisë së Bardhë Josh Earnest tha dje se e drejta e amerikanëve për vetë-shprehje në çdo formë që zgjedhin është e sanksionuar në Kushtetutë: Zëdhënësi thotë se këto të drejta duhet të mbrohen pavarësisht nëse shprehin pikëpamje që i mbështesim apo na duken ofenduese. tha zoti Earnest. Nuk është e qartë se çfarë u bë shkas për komentin e zotit Trump në Twitter, por analisti Klaus Larres thotë për Zërin e Amerikës se sugjerimi për ndëshkimin e këtyre akteve nuk është ide e mirë: Analisti gjithashtu nuk është pro përdorimit të Twitterit nga presidenti i zgjedhur për të komunikuar politika të rëndësishme: thotë zoti Klaus. Gjatë dekadave të fundit përpjekje të herëpashershme nga politikanë të ndryshëm, përfshirë Hillary Clintonin për të ndaluar me ligj djegien apo përdhosjen e flamurit kanë dështuar.